Președintele rus Vladimir Putin a apărut luni seară pe scena evenimentului desfășurat în Piața Roșie din Moscova pentru a sărbători 10 ani de la anexarea peninsulei ucrainene Crimeea de către Rusia, dar și victoria sa în alegeri.
- Vladimir Putin a obținut duminică un nou mandat de șase ani în funcția de președinte al Rusiei, în ciuda protestelor de la secțiile de votare și a acuzațiilor că votul nu a fost nici liber, nici corect.
"Slavă Rusiei!", le-a transmis de la microfon liderul de la Kremlin miilor de oameni adunați în Piața Roșie, înainte de intonarea imnului național rusesc.
Și cei trei contracandidați ai lui Putin în alegerile prezidențiale - Nikolai Kharitonov, Leonid Slutsky și Vladislav Davankov - au apărut alături de el pe scenă.
În alocuțiunea sa, Putin a spus că peninsula Crimeea - care e recunoscută la nivel internațional ca parte a Ucrainei - reprezintă "tradițiile și mândria" Rusiei.
"Ei nu s-au separat niciodată de Rusia", a adăugat el, referindu-se la locuitorii din Crimeea.
"Și exact acest lucru a făcut posibilă revenirea Crimeei în familia noastră comună", a susținut Putin.
Putin came to a concert on Red Square dedicated to the tenth anniversary of the reunification of Crimea with the Russian Federation.
— Dan Mutungi (@dannmuts) March 18, 2024
Thousands of people greeted him with applause and chanted: "Russia! Russia!" pic.twitter.com/KqEgPmRQS8
Vladimir Putin's statements at a concert on Red Square on the occasion of the 10th anniversary of Crimea's reunification with Russia:
— Zlatti71 (@djuric_zlatko) March 18, 2024
\uD83D\uDD18 The road of Donbass and Novorossiya to the Motherland turned out to be more tragic than Crimea's, but now we're all together;
\uD83D\uDD18 The railway… pic.twitter.com/XVpch9KmnN
Putin, care a revizuit Constituția pentru a putea rămâne la conducerea țării sale până în 2036, a avut deja patru mandate (două din patru ani, altele două de șase ani), intercalate de un interludiu ca prim-ministru.
La 71 de ani, el a condus deja Rusia mai mult timp decât orice alt lider de după dictatorul sovietic Iosif Stalin, care a fost la putere timp de aproape 31 de ani.
Teoretic, el ar putea să candideze pentru un al şaselea mandat şi să continue până în 2036, ceea ce i-ar da o perioadă mai lungă la putere decât Ecaterina cea Mare în secolul al XVIII-lea.